[pic] | EURÓPSKA KOMISIA | Brusel, 30.6.2010 KOM(2010)351 v konečnom znení SPRÁVA KOMISIE o uplatňovaní nariadenia (ES) č. 1049/2001 o prístupe verejnosti k dokumentom Európskeho parlamentu, Rady a Komisie v priebehu roku 2009 SPRÁVA KOMISIE o uplatňovaní nariadenia (ES) č. 1049/2001 o prístupe verejnosti k dokumentom Európskeho parlamentu, Rady a Komisie v priebehu roku 2009 PREDSLOV Táto správa, ktorá sa vzťahuje na rok 2009, je vypracovaná podľa článku 17 ods. 1 nariadenia (ES) č. 1049/2001 o prístupe verejnosti k dokumentom Európskeho parlamentu, Rady a Komisie[1]. Príloha k tejto správe obsahuje štatistické údaje týkajúce sa vybavovania žiadostí o prístup k dokumentom. V tejto súvislosti je potrebné zdôrazniť, že štatistiky sa týkajú výhradne žiadostí o prístup k neuverejneným dokumentom a netýkajú sa ani vyžiadania už uverejnených dokumentov, ani žiadostí o informácie. 1. Revízia nariadenia (ES) č. 1049/2001 Návrh Komisie predložený 30. apríla 2008 sa prerokoval v informačnej skupine Rady. Dňa 11. marca 2009 Európsky parlament schválil správu výboru LIBE, ktorú predložil poslanec Cashman a ktorá obsahovala veľký počet zmien a doplnení návrhu Komisie. Parlament však hlasovanie o legislatívnom uznesení odložil. Návrh sa preto doteraz nachádza vo fáze prvého čítania. Nový Parlament, ktorý bol zvolený v júni 2009, pokračoval v parlamentnom rokovaní o návrhu. 2. Registre a internetové stránky 2.1. V priebehu roka 2010 sa do registra Komisie vložilo 18 063 nových dokumentov (pozri tabuľku v prílohe). 2.2. V článku 9 ods. 3 nariadenia sa ustanovuje, že takzvané „citlivé“[2] dokumenty sa zaznamenávajú v registri iba so súhlasom ich pôvodcu. V roku 2009 nebol súčasťou tohto registra žiadny citlivý dokument v zmysle tohto ustanovenia. 2.3. V nasledujúcej tabuľke sú uvedené údaje o návštevnosti webovej stránky „Transparentnosť a prístup k dokumentom“, ktorá je dostupná na serveri EUROPA, za rok 2009: Počet návštevníkov | Počet návštev | Počet načítaných stránok | Spolu | 44 538 | 61 823 | 84 094 | Mesačný priemer | 3 712 | 5 152 | 7 008 | 3. Spolupráca s ostatnými inštitúciami a členskými štátmi Medziinštitucionálny výbor ustanovený článkom 15 ods. 2 nariadenia sa stretol na politickej úrovni 15. decembra 2009 na podnet švédskeho predsedníctva Rady, najmä s cieľom preskúmať prostriedky, ktoré by ďalej uľahčili prístup občanov k dokumentom inštitúcií EÚ. Na zasadnutí sa najmä navrhlo, aby: 1. sa tento výbor schádzal na politickej úrovni najmenej jedenkrát ročne a zverejňoval výsledky svojich diskusií; 2. práca tohto výboru vychádzala z podkladov pripravených príslušnými útvarmi inštitúcií; 3. sa v tomto výbore preskúmala najmä možnosť: – zhromaždiť na jednej webovej stránke všetky odkazy na webové stránky, ktoré slúžia na prístup občanov k dokumentom troch inštitúcií, – zabezpečiť komplementárnosť verejných registrov inštitúcií a tým zabezpečiť zjednodušenie ich používania a uľahčenie prístupu k dokumentom, – postupne zbližovať vyhľadávacie nástroje jednotlivých inštitúcií (v tejto súvislosti by bolo možné preskúmať vhodnosť a uskutočniteľnosť spoločnej metódy indexovania a následného vytvorenia spoločného nástroja pre vyhľadávanie), – rozšíriť databázu PreLex[3], aby obsahovala všetky dokumenty, ktoré vypracovali inštitúcie zapojené do legislatívneho procesu, a zároveň vziať do úvahy možnosť doplnenia PreLex databázou Œil[4] , – zlepšiť prístupnosť všetkých dokumentov súvisiacich s konkrétnym legislatívnym spisom prostredníctvom zhromaždenia všetkých dokumentov, ktoré do tohto legislatívneho spisu patria, – s ohľadom na predchádzajúci bod vypracovať v roku 2010 predbežnú štúdiu legislatívnych spisov, ktoré sú prioritné z hľadiska komunikácie Európskej únie; 4. v prípade, že niektorá inštitúcia zamýšľa vytvoriť nový systém elektronického uchovávania dokumentov alebo výrazne zmeniť existujúci systém, bolo navrhnuté, aby táto inštitúcia zohľadnila vplyv na právo prístupu k dokumentom a svojím konaním podporovala dosiahnutie transparentnosti. Útvary troch inštitúcií poverené vykonávaním nariadenia navyše v roku 2009 pokračovali v diskusiách v rámci fóra, kde si vymieňali názory na otázky právneho charakteru týkajúce sa uplatňovania nariadenia. 4. Analýza žiadostí o prístup 4.1. Počet prvotných žiadostí zostal v priebehu roka 2009 stabilný (5 055 žiadostí v porovnaní s 5 197 žiadosťami v roku 2008). 4.2. Počet opakovaných žiadostí mierne klesol; v roku 2009 bolo zaregistrovaných 134 žiadostí v porovnaní so 156 žiadosťami v roku 2008.Je potrebné poznamenať, že značný počet žiadostí sa týka celých spisov súvisiacich s rôznymi administratívnymi postupmi. 4.3. Pokiaľ ide o rozdelenie žiadostí podľa oblastí záujmu , viac ako 40 % žiadostí sa týka oblasti životného prostredia, dopravy a energetiky, spolupráce v oblasti spravodlivosti, vnútorného trhu a hospodárskej súťaže. 4.4. Pokiaľ ide o rozdelenie žiadostí podľa socioprofesijných kategórií , potvrdilo sa, že veľký počet žiadostí pochádza z akademického prostredia. Tieto žiadosti stále prevažujú, aj keď ich podiel v porovnaní s rokom 2008 klesol (21,29 % žiadostí v porovnaní s 31,03 % žiadostí v roku 2008). 4.5. Zemepisné rozdelenie žiadostí takisto zostalo rovnaké. Takmer 20 % žiadostí pochádza od osôb alebo organizácií s pobytom, resp. so sídlom v Belgicku, vzhľadom na veľký počet podnikov, advokátskych kancelárií a združení alebo MVO pôsobiacich na európskej úrovni. Odhliadnuc od týchto žiadostí, prichádza väčšina žiadostí z členských štátov s najväčším počtom obyvateľov: Nemecka, Francúzska, Talianska, Španielska, Spojeného kráľovstva a Holandska, ktoré spolu predstavujú takmer polovicu žiadostí (49,75 %). Počet žiadostí pochádzajúcich z nových členských štátov zostáva nízky. 5. Uplatňovanie výnimiek týkajúcich sa práva na prístup 5.1. Percentuálny podiel kladných odpovedí v počiatočnej fáze žiadostí sa v porovnaní s predošlým rokom zvýšil. V 84,23 % prípadov (v porovnaní so 82,68 % v roku 2008) boli dokumenty úplne sprístupnené a v 4,11 % prípadov (v porovnaní s 3,33 % v roku 2008) bol povolený čiastočný prístup k požadovaným dokumentom. 5.2. Percentuálny podiel rozhodnutí potvrdzujúcich pôvodné stanovisko, ktorý výrazne poklesol už v roku 2008, sa v roku 2009 opäť výrazne znížil (pokles o viac ako 25 percentuálnych bodov, čiže zníženie zo 48,08 % prípadov v roku 2008 na 22,5 % prípadov v roku 2009). Percentuálny podiel úplne kladných odpovedí sa po pôvodnom zamietnutí takmer strojnásobil (50 % v porovnaní s len 18,59 % v roku 2008). Naopak percentuálny podiel rozhodnutí povoľujúcich čiastočný prístup po počiatočnom zamietnutí sa mierne znížil (27,50 % v porovnaní s 33,33 % v roku 2008). 5.3. V počiatočnej fáze pretrvávajú dva základné dôvody zamietnutia: - ochrana účelu inšpekcií, vyšetrovania a kontroly (článok 4 ods. 2 tretia zarážka), pričom v porovnaní s rokom 2008 došlo k miernemu zvýšeniu počtu zamietnutí (27,61 % zamietnutí v porovnaní s 26,63 % v roku 2008), - ochrana rozhodovacieho procesu Komisie (článok 4 ods. 3), pričom v 17,80 % prípadov ide o stanoviská, v rámci ktorých ešte nebolo prijaté rozhodnutie, a 7,81 % sa týka stanovísk vypracovaných pre vnútornú potrebu, čiže spolu 25,61 % zamietnutí (v porovnaní s celkovo 28,72 % v roku 2008). Podiel zamietnutí z dôvodu ochrany obchodných záujmov je naďalej veľký a predstavuje 13,99 % prípadov zamietnutia (v porovnaní so 14,4 % v roku 2008). 5.4. Hlavnými dôvodmi potvrdenia zamietnutia prístupu sú aj naďalej: - ochrana účelu vyšetrovania (25,91 % v porovnaní s 27,85 % v roku 2008), - ochrana obchodných záujmov (17,52 % v porovnaní s 24,89 % v roku 2008), - ochrana rozhodovacieho procesu Komisie, pričom v 12,77 % prípadov ide o stanoviská, v rámci ktorých ešte nebolo prijaté rozhodnutie a 13,87 % sa týka stanovísk vypracovaných pre vnútornú potrebu, čiže spolu 26,64 % zamietnutí (v porovnaní s celkovo 29,54 % v roku 2008). - Odôvodnenie zamietnutia založeného len na nesúhlase členského štátu sa prestalo používať po tom, čo Súdny dvor[5] vyhlásil, že článok 4 ods. 5 nariadenia nedáva členskému štátu právo veta, ktoré by mu umožňovalo podľa vlastného uváženia zamietať sprístupnenie dokumentov pochádzajúcich od neho. Členský štát je povinný odôvodniť svoje zamietnutie podľa výnimiek stanovených v nariadení a dôvodom teda môžu byť jedine tieto výnimky. 6. Sťažnosti predložené európskemu ombudsmanovi 6.1. V roku 2009 ombudsman uzavrel týchto 16 prípadov sťažností proti Komisii vo veci zamietnutia prístupu k dokumentom[6]: 2 prípady uzavreté bez zistenia nesprávneho úradného postupu | 1906/2007/VIK | 97/2008/BEH | 11 prípadov uzavretých s kritickou a/alebo inou poznámkou | 429/2007/PB | 488/2007/PB | 672/2007/WP | 819/2007/PB | 70/2008/TS | 443/2008/JMA | 1010/2008/AL | 1059/2008/WP | 1190/2008/DK | 3085/2008/GG | 2/2009/MHZ | 3 prípady uzavreté bez pokračovania vo vyšetrovaní | 3824/2006/GG | 1452/2007/PB | 2420/2007/BEH | 6.2. V roku 2009 sa ombudsman začal zaoberať dvanástimi sťažnosťami týkajúcimi sa zamietnutia prístupu k dokumentom. 7. Žaloby 7.1. Súd prvého stupňa vydal dva rozsudky vo veciach týkajúcich sa rozhodnutí Komisie o čiastočnom zamietnutí prístupu k dokumentom na základe nariadenia (ES) č. 1049/2001. Ide o rozsudky z 11. marca 2009 vo veciach T-121/05 a T-166/05, Borax Europe Ltd/Komisia. Súd prvého stupňa v týchto rozsudkoch zrušil rozhodnutia Komisie o zamietnutí prístupu k rôznym dokumentom, ktoré súviseli so schôdzou skupiny vedeckých odborníkov špecializovaných na oblasť toxických účinkov chemických látok na ľudskú reprodukciu. Týchto odborníkov menovali členské štáty, ale na schôdzi sa zúčastnili ako odborníci a teda nie ako zástupcovia členských štátov. Na rozdiel od Komisie, ktorá uvádzala, že zverejnenie totožnosti odborníkov spolu so stanoviskom, ktoré na schôdzi vyjadrili, by týchto odborníkov jasne poškodilo, pretože by ich to vystavilo neodôvodneným vonkajším tlakom, súd vyslovil názor, že napadnuté rozhodnutia obsahujú len všeobecné odôvodnenia a že Komisia neposkytla v tomto konkrétnom prípade dôkazy, ktoré by preukázali existenciu takéhoto rizika. Pokiaľ ide o výnimku „rozhodovacieho procesu“, na ktorú sa Komisia tiež odvolávala, Súd prvého stupňa uviedol, že stanoviská vedeckého charakteru, ktoré jedna inštitúcia získala v záujme vypracovania „legislatívneho“ textu, sa musia zverejňovať aj v prípade, že by mohli vyvolať polemiku alebo odradiť osoby, ktoré ich vypracovali, od prispievania k rozhodovaciemu procesu danej inštitúcie. Riziko, na ktoré sa Komisia odvolávala a ktoré spočíva v tom, že verejná diskusia vyvolaná zverejnením stanoviska odborníkov týchto odborníkov odrádza od ďalšej účasti na rozhodovacom procese, je súčasťou pravidla, ktoré uznáva zásadu prístupu k dokumentom obsahujúcim stanoviská určené pre vnútornú potrebu v rámci porád a predbežných rokovaní, medzi ktoré samozrejme patrí aj porada s odborníkmi. Súd preto zrušil napadnuté rozhodnutia z dôvodu príliš všeobecného odôvodnenia zamietnutia. 7.2. V roku 2009 bolo proti rozhodnutiam Komisie podľa nariadenia (ES) č. 1049/2001 podaných šesť nových opravných prostriedkov[7]: Vec T-59/09, Nemecko/Komisia | Vec T-245/09, Shell Hellas Oil and Chemical SA (Shell Hellas AE)/Komisia[8] | Vec T-251/09, Société des Pétroles Shell SAS/Komisia[9] | Vec T-337/09, Colegio Oficial de Farmacéuticos de Valencia/Komisia | Vec T-411/09, Ioannis Terezakis/Komisia | Vec T-467/09, Dierk Stelzer/Komisia | 8. Závery 8.1. Charakter žiadostí a dôvody zamietnutia: Z analýzy žiadostí o prístup k dokumentom rovnako ako v predchádzajúcich rokoch všeobecne vyplýva, že veľký podiel žiadostí sa týka činností Komisie v oblasti kontroly uplatňovania práva Spoločenstva. Takisto v mnohých prípadoch sa tieto žiadosti o prístup k dokumentom podávajú s cieľom získať dokumenty, ktoré by mohli podporiť pozíciu žiadateľa v súvislosti so sťažnosťou, napríklad v súvislosti predpokladaným porušením práva Spoločenstva alebo v rámci správnej alebo súdnej žaloby, ktorá sa napríklad týka rozhodnutia Komisie vo veci hospodárskej súťaže. Treba poznamenať, že tieto žiadosti sa vo všeobecnosti týkajú veľkého množstva dokumentov, ktorých analýza si vyžaduje množstvo administratívnej práce. Takisto je potrebné poznamenať, že výnimka týkajúca sa ochrany rozhodovacieho procesu Komisie sa uvádza hlavne s cieľom chrániť rozhodovací proces individuálneho dosahu. V legislatívnej oblasti sa čím ďalej tým viac dokumentov sprístupňuje verejnosti bez toho, aby sa Komisii predložila žiadosť o prístup. Generálne riaditeľstvá Komisie vytvorili svoje internetové stránky týkajúce sa osobitných politík a týmto spôsobom sprístupnili verejnosti značné množstvo dokumentov. K využívaniu výnimky týkajúcej sa ochrany obchodných záujmov dochádza predovšetkým v rámci žiadostí o prístup k spisom, ktoré sa vzťahujú na hospodársku súťaž alebo verejnú súťaž. 8.2. Vývoj judikatúry: Súd potvrdil svoju judikatúru v týchto bodoch: - príliš všeobecné odôvodnenie zamietnutia, ktoré vedie k vyradeniu celej kategórie dokumentov, nestačí samo o sebe na odôvodnenie uplatnenia výnimky, - inštitúcia musí dokázať, že v konkrétnom prípade existuje riziko ujmy, pričom toto riziko by malo byť rozumne predvídateľné a nie čisto hypotetické, - pokiaľ ide o činnosti „legislatívneho“ charakteru, judikatúra Súdu prvého stupňa nadväzuje na judikatúru Súdneho dvora vo veci Turco[10] . PRÍLOHA Štatistické údaje týkajúce sa uplatňovania nariadenia (ES) č. 1049/2001 1. POčET DOKUMENTOV ZAPÍSANÝCH DO REGISTRA PRVOTNÉ žIADOSTI 2. POčET žIADOSTÍ 2007 | 2008 | 2009 | 4 196 | 5 197 | 5 055 | 3. ODPOVEDE 2007 | 2008 | 2009 | počet | % | počet | % | počet | % | OPAKOVANÉ žIADOSTI 4. POčET žIADOSTÍ 2007 | 2008 | 2009 | 273 | 156 | 134 | 5. ODPOVEDE 2007 | 2008 | 2009 | počet | % | počet | % | počet | % | 1. Medzi týmito žiadosťami je započítaných 14 žiadostí, ktoré boli k 30. aprílu 2010 vo fáze spracovania, a to najmä z dôvodu veľkého objemu dotknutých dokumentov. ROZDELENIE ZAMIETNUTÍ PODľA UPLATNENEJ VÝNIMKY (%) 6. PRVOTNÉ žIADOSTI 2007 | 2008 | 2009 | Článok 4 ods. 1 písm. a) ochrana verejného záujmu – prvá zarážka – verejná bezpečnosť | 1,19 | 0,18 | 1,36 | Článok 4 ods. 1 písm. a) ochrana verejného záujmu – druhá zarážka – obrana a vojenské veci | 2,23 | 0,82 | 0,54 | Článok 4 ods. 1 písm. a) ochrana verejného záujmu – tretia zarážka – medzinárodné vzťahy | 10,98 | 10,24 | 8,17 | Článok 4 ods. 1 písm. a) ochrana verejného záujmu – štvrtá zarážka – finančná, menová alebo hospodárska politika | 1,26 | 2,9 | 2,09 | Článok 4 ods. 1 písm. b) ochrana súkromia a bezúhonnosti jednotlivca | 5,04 | 5,98 | 6,99 | Článok 4 ods. 2 prvá zarážka – ochrana obchodných záujmov | 10,79 | 14,4 | 13,99 | Článok 4 ods. 2 druhá zarážka – ochrana súdneho konania a právneho poradenstva | 6,08 | 6,52 | 9,81 | Článok 4 ods. 2 tretia zarážka – ochrana inšpekcií, vyšetrovania a kontroly | 23,48 | 26,63 | 27,61 | Článok 4 ods. 3 prvý pododsek – rozhodovací proces, zatiaľ neprijaté rozhodnutie | 12,02 | 13,5 | 17,80 | Článok 4 ods. 3 druhý pododsek – rozhodovací proces, už prijaté rozhodnutie: stanoviská pre vnútornú potrebu v rámci rokovaní a predbežných porád | 19,29 | 15,22 | 7,81 | Článok 4 ods. 5 zamietnutie prístupu členským štátom | 7,64 | 3,62 | 3,81 | Spolu | 100,00 | 100,00 | 100,00 | 7. OPAKOVANÉ žIADOSTI 2007 | 2008 | 2009 | Článok 4 ods. 1 písm. a) ochrana verejného záujmu – prvá zarážka – verejná bezpečnosť | 0,9 | 0,42 | 2,55 | Článok 4 ods. 1 písm. a) ochrana verejného záujmu – druhá zarážka – obrana a vojenské veci | 0,4 | 0,42 | 0 | Článok 4 ods. 1 písm. a) ochrana verejného záujmu – tretia zarážka – medzinárodné vzťahy | 2,2 | 5,91 | 4,38 | Článok 4 ods. 1 písm. a) ochrana verejného záujmu – štvrtá zarážka – finančná, menová alebo hospodárska politika | 0,4 | 0,84 | 3,28 | Článok 4 ods. 1 písm. b) ochrana súkromia a bezúhonnosti jednotlivca | 4,8 | 5,06 | 14,23 | Článok 4 ods. 2 prvá zarážka – ochrana obchodných záujmov | 25,25 | 24,89 | 17,52 | Článok 4 ods. 2 druhá zarážka – ochrana súdneho konania a právneho poradenstva | 4,8 | 3,8 | 5,47 | Článok 4 ods. 2 tretia zarážka – ochrana inšpekcií, vyšetrovania a kontroly | 24,75 | 27,85 | 25,91 | Článok 4 ods. 3 prvý pododsek – rozhodovací proces, zatiaľ neprijaté rozhodnutie | 5,7 | 17,3 | 12,77 | Článok 4 ods. 3 druhý pododsek – rozhodovací proces, už prijaté rozhodnutie: stanoviská pre vnútornú potrebu v rámci rokovaní a predbežných porád | 11,7 | 12,24 | 13,87 | Článok 4 ods. 5 zamietnutie prístupu členským štátom | 19,1 | 1,27 | 0 | Spolu | 100,00 | 100,00 | 100,00 | ROZDELENIE žIADOSTÍ 8. PODľA SOCIOPROFESIJNEJ KATEGÓRIE žIADATEľOV (%) 2007 | 2008 | 2009 | Akademické prostredie | 31,85 | 31,03 | 21,29 | Občianska spoločnosť (záujmové skupiny, priemysel, MVO atď.) | 17,77 | 18,26 | 9,85 | Členovia z radov verejnosti, ktorých socioprofesijný profil nebol uvedený | 15,33 | 16,75 | 45,5 | Verejné orgány (okrem inštitúcií EÚ) | 15,69 | 14,19 | 7,33 | Advokáti | 9,69 | 11,01 | 10,24 | Ostatné inštitúcie EÚ | 6,75 | 6,3 | 3,77 | Novinári | 2,90 | 2,46 | 2,02 | 9. PODľA ZEMEPISNÉHO PÔVODU žIADOSTI (%) 2007 | 2008 | 2009 | Belgicko | 19,86 | 18,93 | 18,26 | Nemecko | 15,58 | 16,89 | 16,61 | Taliansko | 8,18 | 8,54 | 7,18 | Francúzsko | 9,32 | 8 | 8,01 | Spojené kráľovstvo | 5,76 | 6,34 | 6,23 | Španielsko | 5,92 | 5,29 | 6,27 | Holandsko | 4,42 | 4,83 | 5,45 | Iné | 1,76 | 2,63 | - | Luxembursko | 2,8 | 2,61 | 1,71 | Neuvedené | 1,16 | 2,61 | 10,57 | Poľsko | 2,41 | 2,57 | 2,86 | Dánsko | 1,23 | 2,45 | 1,63 | Rakúsko | 2,71 | 2,11 | 1,98 | Grécko | 1,5 | 1,93 | 1,06 | Portugalsko | 1,18 | 1,5 | 1,61 | Švédsko | 1,46 | 1,44 | 2,13 | Írsko | 0,82 | 1,28 | 0,72 | Česká republika | 0,89 | 1,26 | 1,11 | Švajčiarsko | 0,82 | 1,18 | - | Fínsko | 1,43 | 1,08 | 0,78 | Spojené štáty americké | 0,61 | 1,02 | 0,09 | Maďarsko | 0,86 | 0,86 | 0,70 | Litva | 0,55 | 0,62 | 0,35 | Rumunsko | 0,96 | 0,58 | 0,93 | Nórsko | 0,32 | 0,36 | 0,07 | Bulharsko | 0,94 | 0,36 | 0,56 | Slovinsko | 1,8 | 0,32 | 0,39 | Lotyšsko | 0,14 | 0,28 | 0,06 | Lichtenštajnsko | 0,45 | 0,28 | - | Slovensko | 0,59 | 0,24 | 0,50 | Japonsko | 0,2 | 0,24 | - | Cyprus | 0,25 | 0,22 | 0,20 | Malta | 0,45 | 0,2 | 0,30 | Čína (vrátane Hongkongu) | 1,01 | 0,14 | - | Estónsko | 0,29 | 0,1 | 0,17 | Rusko | 0,05 | 0,1 | - | Mexiko | 0,05 | 0,1 | - | Chorvátsko | 0,43 | 0,08 | - | Ukrajina | 0,04 | 0,08 | - | Nový Zéland | 0,08 | - | Austrália | 0,07 | 0,06 | 0,07 | Brazília | 0,04 | 0,06 | - | Turecko | 0,12 | 0,04 | - | Kanada | 0,25 | 0,04 | - | Izrael | 0,12 | 0,04 | - | Južná Afrika | 0,04 | - | Bývalá juhoslovanská republika Macedónsko | 0,04 | 0,02 | -- | Albánsko | 0,02 | 0,02 | - | Island | 0,02 | 0 | - | Egypt | 0,14 | 0 | - | Európske štáty mimo EÚ | - | - | 0,76 | Ázia | - | - | 0,19 | Južná Amerika | - | - | 0,09 | Severná Amerika | - | - | 0,28 | Afrika | - | - | 0,20 | 2007 | 2008 | 2009 | Krajiny EÚ | 92,28 | 99,46 | 87,79 | Kandidátske krajiny | 0,12 | 0 | 0 | Iné | 4,55 | 0 | 1,63 | Neuvedené | 3,05 | 0,54 | 10,57 | 10. PODľA OBLASTÍ ZÁUJMU (%) Generálne riaditeľstvo/Útvar | 2007 | 2008 | 2009 | SG – Generálny sekretariát | 10,19 | 9,38 | 10,10 | TREN – Energetika a doprava | 7,54 | 8,18 | 8,02 | MARKT – Vnútorný trh | 6,46 | 7,28 | 7,27 | COMP – Hospodárska súťaž | 7,32 | 7,18 | 7,03 | JLS – Spravodlivosť, sloboda a bezpečnosť | 8,45 | 6,69 | 7,74 | ENV – Životné prostredie | 6,11 | 6,07 | 8,37 | ENTR – Podnikanie | 5,48 | 5,91 | 4,55 | SANCO – Zdravie a ochrana spotrebiteľov | 4,27 | 5,74 | 4,69 | TAXUD – Dane a colná únia | 4,82 | 5,17 | 6,20 | ADMIN – Personál a administratíva + OIB Úrad pre infraštruktúru a logistiku v Bruseli + OIL Úrad pre infraštruktúru a logistiku v Luxemburgu | 2,34 +0.22 | 4,08 +0.28 | 3,15 | EMPL – Zamestnanosť a sociálne záležitosti | 3,1 | 3,72 | 3,28 | AGRI – Poľnohospodárstvo | 4,11 | 3,6 | 4,07 | REGIO – Regionálna politika | 3,69 | 3,42 | 3,67 | TRADE – Obchod | 2,48 | 2,72 | 2,08 | RELEX – Vonkajšie vzťahy | 4,09 | 2,39 | 2,25 | INFSO – Informačná spoločnosť | 2,21 | 2,3 | 2,29 | SJ – Právny servis | 1,34 | 1,75 | 1,80 | DEV – Rozvoj | 2,12 | 1,67 | 1,33 | AIDCO – Úrad pre spoluprácu EuropeAid | 1,27 | 1,55 | 1,42 | ELARG – Rozšírenie | 3,18 | 1,5 | 1,74 | EAC – Vzdelávanie a kultúra | 1,58 | 1,4 | 1,44 | RTD – Výskum | 1,64 | 1,23 | 1,52 | ECFIN – Hospodárske a finančné záležitosti | 1,07 | 1,23 | 1,87 | MARE – Námorné záležitosti a rybné hospodárstvo | 0,95 | 1,13 | 0,79 | BUDG – Rozpočet | 1,31 | 1,07 | 1,07 | COMM – Útvar pre komunikáciu | 0,73 | 0,85 | 0,41 | OLAF – Európsky úrad pre boj proti podvodom CAB | 0,45 | 0,62 | 0,24 | CAB – Kabinety komisárov | 0,16 | 0,43 | 0,30 | DGT – Generálne riaditeľstvo pre preklad | 0,4 | 0,32 | 0,13 | EPSO – Európsky úrad pre výber pracovníkov | 0,08 | 0,23 | 0,26 | ESTAT – Eurostat | 0,24 | 0,22 | 0,11 | PMO – Úrad pre správu a úhradu individuálnych nárokov | 0,13 | 0,18 | - | ECHO – Humanitárna pomoc | 0,21 | 0,15 | 0,24 | JRC – Spoločné výskumné centrum | 0,02 | 0,13 | 0,22 | IAS – Interný audit | 0,1 | 0,07 | 0,02 | BEPA – Kancelária poradcov v oblasti európskej politiky | 0,06 | 0,07 | 0,06 | OPOCE – Úrad pre publikácie | 0,03 | 0,05 | 0,19 | SCIC – Generálne riaditeľstvo pre tlmočenie | 0,02 | 0,02 | 0,02 | DIGIT – Generálne riaditeľstvo pre informatiku | 0,03 | 0 | 0,07 | FC – Finančná kontrola | 0,02 | - | - | Spolu: | 100 | 100 | 100 | [1] Ú. v. ES L 145, 31.5.2001, s. 43. [2] „Citlivými dokumentmi sa rozumejú dokumenty pochádzajúce z orgánov alebo z agentúr nimi založených, z členských štátov, tretích krajín alebo medzinárodných organizácií, ktoré sú v súlade s pravidlami príslušného orgánu klasifikované ako ‚TRÈS SECRET/TOP SECRET‘, ‚SECRET‘ alebo ‚CONFIDENTIEL‘ a ktoré chránia základné záujmy Európskej únie alebo jedného alebo viacerých jej členských štátov v oblasti, na ktorú sa vzťahuje článok 4 ods. 1 písm. a), predovšetkým verejnú bezpečnosť, obranu a vojenské veci“ (článok 9 ods. 1). [3] Databáza Úradu pre vydávanie publikácií Európskej únie. [4] Databáza Európskeho parlamentu. [5] Pozri rozsudok Súdneho dvora z 18. decembra 2007 vo veci C-64/05P Švédsko/Komisia . [6] Podrobnejšie informácie o týchto prípadoch nájdete na stránke http://www.ombudsman.europa.eu/cases/home.faces. [7] Podrobnejšie informácie o týchto prípadoch nájdete na stránke http://curia.europa.eu/jurisp/cgi-bin/form.pl?lang=fr. [8] Vec vymazaná z registra, uznesenie z 5. januára 2010. [9] Vec vymazaná z registra, uznesenie z 5. januára 2010. [10] Rozsudok Súdneho dvora z 1. júla 2008 v spojených veciach C-39/05 P a C-52/05, Zb. 2008, s. I-4723.